SKANDINAVIENS 
STJERNE 


INDHOLD: 


Julen 190 

Fem  Aar  alene.  OrsonB.  West  191 
To  Erklæringer  af  Jesus    Dr. 

John  A.    Widtso 197 

Joseph  Smith.  RichardS.  Ben- 
nett      199 


Julehilsener 200 

Landet  rundt  201 

Ny  Apostel.  Mark  E.Petersen  202 

Søndagsskolen 203 

Brug  Kirkens  Beger  som  Jule- 
gave     204 


DECEMBER  1944 


93.  AARGANB 


NUMMER  12 


Naar  dette  læses,  er  der  som  alle  foregaaende  Aar  udfoldet 
stor  Aktivitet  for  at  fejre  den  store  Højtid,  vi  kalder  Jul. 

I  den  Forbindelse  kan  det  vel  være  passende  at  foretage  en 
lille  Betragtning  over  Oprindelsen  til  denne  Fest,  der  faar  os 
til  at  iværksætte  saa  omfattende  Forberedelse. 

Gaar  vi  tilbage  i  Tiden,  før  Kristendommen  naaede  her  op  i 
Nordens  Lande,  finder  vi,  at  man  her  fejrede  en  Solhvervsfest 
ved  denne  Tid,  da  Mørket  havde  kulmineret,  og  Lyset  atter  be- 
gyndte at  vende  tilbage,  forjættende  en  Vaar  med  Varme,  Lys  og 
(irøde.  Men  da  Læren  om  Kristendommen  naaede  her  op  i  Nor- 
den, henlagde  man  Festen  til  den  25.  Decbr.,  Dagen  for  Sol- 
hvervsfesten, idet  man  derved  opnaaede  at  give  de  Kristne  Er- 
statning for  den  hedenske  Solhvervsfest.  Forøvrigt  skriver 
Julefesten  sig  fra  Midten  af  4.  Aarh.  (altsaa  længe  før  den  naa- 
ede her  op  i  Norden)  og  før  den  Tid  fejrede  man  i  de  kristne 
Lande  Frelserens  Daab. 

Det  maa  vel  nok  siges  at  været  ret  og  passende  at  fejre  eller 
helligholde  vor  Frelsers  Fødselsdag,  selv  om  det  nu  slet  ikke  er 
ved  denne  Solhvervstid,  at  Kristus  blev  født,  men  derimod  i 
Foraarstiden,  den  6.  April,  hvorom  vistnok  baade  Videnska- 
ben og  denne  Kirke  er  enige. 

Selv  har  Kristus  aldrig  paabudt  os  at  helligholde  Hans  Fød- 
selsdag, kun  at  erindre  den  af  et  oprigtigt  Hjærte,  naar  vi 
nyder  af  den  hellige  Nadver,  som  Han  indstiftede  den  sidste 
Aften,  Han  levede.  Men  Han  har  givet  os  Evangeliet,  da  Han 
levede  her  i  Kødet  og  gengivet  det  i  vore  Dage  —  før  Hans 
Genkomst  —  for  at  vi  skulde  adlyde  det  og  derved  ære  Ham, 
ja,  Faderen  med.  Om  vi  var  rede  dertil,  vilde  vi  sikkert  behage 
Ham,  gøre  Hans  Vilje  i  uendelig  højere  Grad,  end  ved  at  afhol- 
de mange  af  de  traditionelle  Julefester.  Først  naar  Menneskene 
lærer  at  kende  Ham  og  adlyde  Hans  Bud,  kommer  den  rigtige 
Aand  og  Feststemning  frem  i  os.  .  .  Derfor,  hvis  Menneskene  i  al 
Almindelighed  vilde  lære  Hans  Bud  at  kende  og  derefter  leve 
efter  dem,  vilde  de  glæde  Ham,  som  gav  dem,  og  i  samme  Grad 
gavne  sig  selv,  som  Planen  tilstræber,  og  da  vil  der  til  enhver 
Tid  bo  i  os  den  Aand,  den  Fred  og  Glæde,  vi  ved  denne  Tid 
kalder  Julestemning. 

Vi  kan  i  denne  Forbindelse  give  Digteren  Bet,  der  siger: 
»Om  den  Julekvæld  var  nær, 
da  der  ej  gaar  Hær  mod  Hær; 
da  ej  Synd  og  Kainsmærke 
ikke  skygger,  ikke  skæmmer 
paa  din  Pande,  Broder  min.« 

J.  C.  M.  Carlsen. 

FEM  AAR  ALENE. 


ET  TILBAGEBLIK. 


Den  5.  December  var  det 
fem  Aar  siden,  de  sidste 
Missionærer  forlod  Danmark, 
idet  de  da  blev  kaldt  hjem  af 
den  amerikanske  Regering  og 
Kirkens  første  Præsidentskab. 
Siden  Den  danske  Missions 
Oprettelse   for   ca.    100    Aar 

siden  er  det  første  Gang,  Missionen  ikke  har  været  i  For- 
bindelse med  Kirkens  Hovedkvarter.  De  første  to  Aar  havde 
vi  nu  og  da  Forbindelse  med  Kirken,  men  siden  August  41 
har  Afbrydelsen  været  total.  Fem  Aar  er  en  lang  Tids- 
periode, naar  man  tager  de  usædvanlige  Forhold  i  Be- 
tragtning, som  Krig  og  Besættelse  har  fremkaldt.  Det 
Spørgsmaal  trænger  sig  naturligt  paa:  Hvordan  er  de  fem  Aar 
forløbet?  Et  Spørgsmaal,  hvis  Besvarelse  vil  blive  fulgt  med 
den  største  Interesse  af  alle  Kirkens  Medlemmer  her  i  Landet. 
Der  har  naturligvis  baade  været  lyse  og  mørke  Sider,  men 
trods  alt  flest  lyse.  Vi  maa  allerførst  holde  os  for  Øje,  at  der 
er  en  væsentlig  Forskel  paa  i  aarevis  at  have  en  disponibel 
Missionærstyrke  paa  50  -  60  Ældster  og  saa  være  henvist  til 
ingen  eller  kun  et  Par  Stykker.  Missionærerne  er  dem,  der 
hverver  Proselytter,  og  naar  Missionen  saa  pludseligt  bliver 
henvist  til  de  lokale  Søskendes  Hjælp  og  Støtte,  opstaar  der 
ret  naturligt  en  Difference,  der  ikke  er  helt  let  at  udligne,  for- 
di Missionærerne  for  det  første  har  hele  Tiden  til  deres  Raa- 
dighed,  og  for  det  andet,  fordi  de  er  udelukkende  udsendt  med  det 
ene  Budskab:  At  forkynde  Evangeliet  og  Frelsensplanen. 

Lad  os  da  et  Øjeblik  dvæle  ved  de  positive  Sider,  hvoraf 
der  trods  alt  har  været  flest.  Med  Krigens  Begyndelse  indtraf 
øjeblikkelig  store  Prisstigninger,  Knaphed  paa  Varer  og  andre 
krigsbetonede  økonomiske  Foranstaltninger.  Dette  ramte  na- 
turligvis ogsaa  de  Sidste  Dages  Hellige  her  i  Landet,  som  i 
aarevis  trofast  havde  betalt  deres  Tiende,  og  hvis  økonomiske- 

Grundlag  ligesom  alle  andres  blev  stærkt  rokket.  Dette  ind- 
virkede dog  ikke  paa  Tiendeindbetalingerne,  der  siden  1934 
har  gennemgaaet  en  stadig  Udvikling,  en  Fremgang,  som  i  det 
nu  forløbne  Aar  har  andraget  godt  300°/,,  i  Sammenligning 
med  1934.  Denne  Fremgang  skyldes  ikke  alene  den  alminde- 
lige Indtægtsforøgelse  i  Landet,  men  er  et  stærkt  Bevis  paa  de 
Helliges  Tro  paa  og  Efterlevelse  af  Tiendeloven.  Fasteofferet 
har  trods  det,  at  vi  saa  godt  som  ingen  Missionærer  har  haft, 
holdt  sig  paa  samme  Niveau  som  i  Aarene  fra  1935  og  opefter. 
Ifølge  statistiske  Beregninger  foretaget  i  Aaret  1938  fremgik 
det,  at  Tiendebetalingen  og  Aktivitet  i  Kirken  stod  i  Forhold 
til  Missionærernes  Antal,  hvad  man  naturligvis  ikke  forbavses 
saa  meget  over.  Denne  Statistik  har  for  Den  danske  Missions 
Vedkommende  vist  sig  ikke  helt  at  holde  stik  paa  de  forskel- 
lige Omraader,  hvad  der  igen  skyldes,  at  Kirkens  Ledere  har 
været  paa  deres  Plads  og  fulgt  i  Missionærernes  gode  Fod- 
spor. Vi  kan  da  slaa  fast,  at  Evnen  til  at  lede  og  styre  har 
naaet  en  Blomstring  som  aldrig  før  i  Den  danske  Missions 
Historie  for  de  lokale  Brødres  Vedkommende,  et  Forhold,  som 
vi  maa  være  Herren  yderst  taknemlig  for.  Personligt  tror  jeg, 
at  Den  danske  Mission  har  flere  dygtige  Medlemmer  end  no- 
gensinde før,  og  hvis  Virke  selvfølgelig  vil  betyde  en  Del  for 
Kirken  i  Fremtiden. 

Et  andet  Omraade.  hvor  Kirkens  Med- 
lemmer i  Danmark  har  gjort  en  god  Ind- 
sats, er  Visdomsordet,  idet  Erfaringsn  har 
vist,  at  de  Hellige  overholder  denne  Lov 
i  det  store  og  Hele.  Vi  ved.  at  det  er  en 
meget  nødvendig  Lov  at  overholde,  især  i 
Tider  som  disse,  hvor  Sygdomme  vil  gaa 
over  Jorden.  Glem  aldrig  Forjættelsen,  der 
er  givet  i  Visdomsordet,  hvor  Herren  siger:  »Og  de  skulle 
finde  Visdommens  og  Kundskabens  Skatte,  ja.  skjulte  Liggendefæ; 
de  skulle  løbe  og  ikke  blive  trætte,  og  de  skulle  gaa  og  ikke 
blive  matte,  og  jeg  Herren  giver  dem  den  Forjættelse,  at 
Dødens  Engel  skal  gaa  dem  forbi,  ligesom  Israels  Børn,  og 
ikke  ihjelslaa  dem«. 

Den  danske  Mission  kan  nu  klare  sig  selv  økonomisk,  hvad 
jeg    tror    aldrig    har    været    Tilfældet    før,    hvor    Kirken  her  i 

Landet  stadig  modtog  Tilskud  fra  Amerika,  noget,  som  vi 
under  de  nuværende  Forhold  ikke  har  faaet  siden  August  1941, 
da  vi  modtog  de  sidste  Penge  fra  Salt  Lake  City.  Jeg  tak- 
ker Herren  for  de  gode  og  trofaste  Søskende,  som  har  været 
med  til  at  opretholde  Missionen.  Vi  kan  ikke  være  Herren 
taknemlig  nok  for  dette. 

I  Januar  Maaned  i  Aar  paabegyndte  Mis- 
sionærforeningen igen  sit  Arbejde  efter  at  det 
havde  ligget  stille  i  nogle  Aar.  Dens  Vit  ksomhed 
har  været  til  megen  Glæde  og  Velsignelse  for 
Kirkens  Medlemmer,  idet  det  i  Kraft  af  For- 
eningens økonomiske  Hjælp  har  været  gørligt 
at  udsende  indtil  nu  fire  Missionærer.  Siden 
Missionærernes  Hjemrejse  har  vi  ialt  haft  otte  Missionærer 
ude  at  forkynde  Jesu  Kristi  Evangelium,  og  hvad  det  vil  komme 
til  at  betyde  for  Kirken  engang  i  Tiden,  kan  vi  ikke  helt  overse 
endnu.  Og  dog,  hvis  det  bliver  en  almindelig  Regel  at  sende 
vore  unge  Søskende  paa  Mission,  vil  det  betyde  en  uanet 
Styrkelse  af  Kirken  her  i  Landet. 

__.  Vi  har  ogsaa  i  de  forløbne  fem  Aar  været 

i  Stand  til  at  holde  vore  Kirker  og  Bygninger 
i  forsvarlig  Stand,  selv  om  Omkostningerne 
derved  har  været  store.  I  Aarhus  blev  For- 
husene helt  revet  ned,  og  Grunden  saaledes 
frigjort,  saa  at  den  nu  fremtræder  som  et 
smukt  beplantet  Areal  og  Have.  Selve  Kirken 
i  Aarhus  er  ogsaa  blevet  meget  forbedret, 
idet  der  er  blevet  lavet  en  helt  ny  og  kønnere  Hovedtrappe. 
Forbedringer  og  nødvendige  Reparationer  er  ligeledes  blevet 
foretaget  i  alle  vore  Kirkebygninger  Landet  over. 

Den  største  Oplevelse  i  1944  og  maaske  i  hele  Missionens 
Historie  var  Generalkonferencen,  der  blev  afholdt  i  København 
i  Juni  Maaned  til  Minde  om  Profeten  Joseph  Smiths  Martyr- 
død. Trods  Vanskeligheder  og  utrygge  Forhold  strømmede  de 
Hellige  til  fra  nær  og  fjern  for  at  overvære  denne  Mindehøj- 
tidelighed, der  i  alle  Enkeltheder  forløb  straalende  og  var  en 
magtfuld  Manifestation  af  de  Helliges  Tro  paa  og  Kærlighed 
til  deres  Kirke.  Aldrig  nogensinde  vil  de,  der  overværede  Af- 
sløringen   af    det    skønne    Relief,    udført    af   Broder    Michael 

Giessing,  Aalborg,  glemme  det  gribende  Øjeblik,  da  Klædet 
blev  trukket  til  Side  og  Profetens  kendte  Træk  aabenbaredes 
for  os.  En  Følelse  af  Samhorighed  og  Kærlighed  til  Evange- 
liet var  det,  der  prægede  alles  Ansigter,  da  man  med  Taarer 
i  Øjnene  sang  den  evigt  unge  og  altid  lige  dejlige  Sang:  »Hav 
Tak  for  Profeten,  du  sendte«.  Under  Generalkonferencen  lyk- 
kedes det  os  at  komme  i  Kontakt  med  Pressen  som  ingen- 
sinde før;  stort  opsatte  Artikler,  lange  Interviews  og  iøvrigt 
megen  Omtale  kendetegnede  for  en  stor  Del  Aviserne  i  de 
Dage.  For  første  Gang  lykkedes  det  os  ogsaa  at  blive  om- 
talt i  Radioen,  hvor  Generalkonferencen  blev  omtalt  ikke 
mindre  end  tre  Gange.  Smaa  Landvindinger,  og  dog  baner  de 
Vejen  for  større. 

Ogsaa  paa  anden  Maade  har  der  været  gjort  en  Indsats 
med  Hensyn  til  det  oplysende  Arbejde:  Ved  gentagne  Hen- 
vendelser og  Kritik  er  det  lykkedes  at  opnaa  en  ikke  ubety- 
delig Indflydelse  paa  det,  vore  Leksika  skriver  om  Mormon- 
ismen (og  derigeunem  paa,  hvad  der  i  det  hele  taget  skrives 
om  os).  Saaledes  lykkedes  det  at  faa  Vor  Tids  Konversations 
Leksikon  til  at  foretage  Rettelser  i  den  nylig  udsendte  Udgave, 
Hasselbalchs  Leksikons  Artikel  fik  vi  Tilladelse  til  at  fore- 
tage Rettelser  i  før  Trykningen,  og  i  det  Leksikon,  som  For- 
laget Danmark  i  Øjeblikket  udgiver,  skal  vi  selv  skrive  Ar- 
tiklen om  Mormonerne!  —  Endvidere  fik  vi  sidste  Aar 
udgivet  til  Salg  gennem  alle  Danmarks  Boglader  et  virkeligt 
Kildeskrift,  hvor  Skribenter  og  andre  kan  faa  korrekte  og 
utendentiøse  Oplysninger:  »Sandheden  om  Mormonerne«.  Et 
saadant  Skrift  har  ikke  tidligere  foreligget  paa  Dansk.  — 
Endelig  er  der  rettet  Henvendelser  til  en  Del  Aviser,  Blade, 
Institutioner  og  andre,  som  har  bragt  urigtige  Oplysninger 
om  Mormonismen.  Her  har  ovennævnte  »Sandheden  om  Mor- 
monerne« været  et  godt  Aktiv. 

De  her  omtalte  Ting  var  de  positive  Sider,  men  i  al  Glæden 
maa  vi  naturligvis  heller  ikke  glemme  de  mindre  lyse,  som 
ogsaa  bør  paatales,  da  der  ellers  ikke  vil  være  Mulighed  for 
Fremgang  paa  disse  Omraader.  Som  Følge  af  Missionærernes 
Bortrejse,  har  Gudstjenesterne  Søndgg  Aften  i  de  allerfleste 
Grene,  maaske  med  en  enkelt  Undtagelse,  ikke  været  saa  godt 

besøgt  som  før.  Dette  skyldes  i  første  Række  Missionærernes 
Fraværelse,  da  disse  jo  bragte  mange  Venner  med  sig.  Her 
har  det  skortet  paa  Søskendes  Vilje  og  Evne  til  at  medbringe 
deres  Naboer,  Venner  og  Bekendte.  Med  Hensyn  til  Korene 
har  disse  i  flere  Grene  ikke  været  saa  stabile  som  før  i  Tiden, 
idet  det  har  skortet  paa  Solidaritetsfølelsen  hos  enkelte  af 
Korenes  Medlemmer,  idet  de  ikke  har  følt  det  som  en  absolut 
Pligt  at  overvære  Øvelser  og  Gudstjenesterne  Søndag  Aften. 
Et  Kor  kan  være  den  bedste  Missionær,  en  Gren  har.  Utal- 
lige er  de  Mennesker,  som  er  blevet  greben  af  vore  Sange, 
og  derigennem  senere  blevet  Medlemmer  af  Kirken.  Alle  Kor- 
medlemmer bør  erindre  dette,  at  de  i  Virkeligheden  udfører 
Missionærarbejde. 

Ungdomsarbejdet  har  ogsaa  lidt  meget  ved  Missionærernes 
Afrejse,  idet  disse  især  fik  mange  fremmede  unge  Venner  med 
til  Ungdomsmøderne,  og  dog  har  vi  alle  mulige  Betingelser  for 
at  skaffe  mange  unge  til  disse  Møder,  hvis  vi  selv  vil,  idet  vort 
Program  er  af  en  saadan  Art,  at  det  vil  tiltale  enhver  god  ung 
Mand  og  Kvinde.  Men  det  ligger  i  Bestyrelsernes  Haand  fuldt 
og  helt  at  udarbejde  saadanne  Programmer,  der  vil  trække 
fulde  Huse.  Hvis  Ungdomsforeningerne  vil  lægge  sig  mere 
efter  gode  og  lødige  Skuespil  og  i  det  hele  taget  i  Aktivite- 
terne holde  en  vis  kunstnerisk  Standard,  da  vil  UrgJorrsar- 
bejdet  ogsaa  blomstre  som  tidligere. 

Vi  har  i  de  forløbne  fem  Aar  i  højeste  Grad  savnet  Sam- 
kvemmet med  vore  nordiske  Broderlande,  et  Samkvem,  der 
før  i  Tiden  virkede  stimulerende.  Vi  haaber  dog,  at  vi  i  meget 
nær  Fremtid  atter  vil  kunne  optage  dette  Sam- 
arbejde. Ideen  om  et  skandinavisk  Ungdoms- 
stævne  ligger  lige  for  og  vil  faa  stormende 
Tilslutning  og  blive  en  virkelig  Attraktion, 
hvor  det  end  afholdes. 

Siden     Krigen    har    Den    danske     Mission 
ikke   haft    Besøg  af  Kirkens  Generalautorite- 
ter,   hvad    der    før    i  Tiden    var   et  af  Missi- 
onens   største  Lyspunkter.  Det   at  kunne  byde  Velkommen  til 

KfikHBjk't  JJIissionaerforeiiingrens  Julekort. 

en  Herrens  Apostel  var  for  de  Hellige  en 
virkelig  Oplevelse,  der  skaffede  dem  mange 
lykkelige  Timer,  og  som  yderligere  styrkede 
deres  Vidnesbyrd  om  Guddommeligheden 
af  de  sidste  Dages  store  Værk. 

Et  mørkt  Punkt  i  denne  Tidsperiode,  har 
været  de  stadigt  stigende  Trafikvanskelig- 
heder, der  i  allerhøjeste  Grad  har  van- 
vanskeliggjort Samarbejdet  mellem  Distrikter  og  Grene,  et 
Samarbejde,  der  vilde  have  virket  meget  stimulerende,  dersom 
det  kunde  være  blevet  ført  ud  til  større  Fuldkommenhed, 
men  som  netop  paa  Grund  af  Rejsevanskeligheder  og  Re- 
striktioner har  været  indskrænket  til  et   Minimum. 

De  her  omtalte  mindre  lyse  Tider  ved  Arbejdet  i  Missionen 
skyldes  i  nogen  Grad  de  herskende  Forhold  med  Besættelse, 
Undtagelsestilstand  og  de  øvrige  urolige  Forhold.  Men  som 
De  vil  se,  kære  Læser,  opvejer  de  lyse  Sider  langt  de  mørke, 
og  jeg  føler  Trang  til  gennem  disse  Linier  at  sige  alle  Kirkens 
Medlemmer  og  vore  mange  Venner  hjertelig  Tak  for  den  Tid, 
der  er  forløbet.  Det  har  været  en  Glædens  og  Inspirationens 
Tid,  selv  om  der  nu  og  da  har  været  mange  Problemer  at 
løse,  ikke  alle  lige  lette,  men  løst  er  de  dog  blevet.  Lad  os 
i  denne  Stund  ikke  glemme  at  opsende  vor  inderligste  Tak 
og  Pris  til  Giveren  af  alt  godt,  vor  himmelske  Fader.  Sam- 
tidig ønsker  Søster  West  og  jeg  Dem  alle  en 
velsignet  Julefest  og  udtrykker  det  Haab,  at 
Freden  atter  maa  komme  til  Jorden,  selv  om 
det  muligvis  kun  bliver  en  kortvarig  Fred. 
Vi  ser  hen  til  Herrens  anden  og  herlige  Til- 
kommelse.  Lad  os  i  Endrægtighed  og  Kær- 
lighed fremme  Herrens  Værk  i  denne  Del 
af  hans  Vingaard. 

Orson  B.   West. 

To   Erklæringer   af   Jesus. 


Jesus  stod  som  Fange  for  sine  Fjender.  Hans  Tid  paa  Jor- 
den var  ved  at  være  slut. 

Ypperstepræsten  Kaifas,  der  søgte  efter  Bevis,  hvorved 
han  kunde  dømme  Jesus,  spurgte:  »Er  du  Kristus,  Guds 
Søn?«  Der  var  ingen  Tøven  i  Svaret:  »Ja,  det  er  jeg,  og  I 
skal  se  Menneskesønnen  sidde  ved  Kraftens  højre  Haand 
og  komme  i  Himmelens  Skyer.« 

Lidt  senere  stod  Jesus  for  Pilatus,  som  var  hlevet  falske- 
ligt underrettet  af  Præsterne  om,  at  Jesus  hævdede  at  være 
Jødernes  Konge.  Pilatus  spurgte  haim:  »Er  du  da  Konge?« 
Lige  saa  sikkert .  lød  Svaret:  »Du  siger,  jeg  er  Konge,« 
men  han  erklærede:   »Mit  Rige  er  ikke  af  denne  Verden.« 

Den  forlegne  Pilatus,  der  nærede  Sympati  for  denne 
syndefri  Mand  spurgte  videre:  »Hvad  har  du  gjort?«  Jesus 
svarede  aahent:  »Dertil  er  jeg  født,  og  dertil  er  jeg  kommet 
til  Verden,  at  jeg  skulle  vidne  om  Sandheden.  Enhver,  der 
er  af  Sandhed,  hører  min  Røst.«  Pilatus  blev  kun  endnu 
mere  forvirret.  At  undervise  om  Sandheden  var  ikke  nogen 
Forbrydelse,  især  da  den  fulde  Sandhed  var  uopnaaelig 
efter  hans  Filosofi.  Saa  sagde  han  halvt  haanende:  »Hvad 
er  Sandhed?«  og  gik  ud  for  at  fortælle  Jøderne,  at  han  ikke 
kunde  finde  »nogen  Skyld«  hos  ham. 

Dette  er  Jesu  Kristi  to  Erklæringer,  han,  hvis  Fødsel  fej- 
res i  alle  kristne  Lande  i  denne  Juletid:  At  han  er  Guds  Søn, 
betroet  en  særlis  Mission  til  Menneskehedens  Frelse,  og  at 

O  'O 

hans  Budskab  er  et  altomfattende  Sandhedens  Budskab. 

Alle  Mennesker  er  Guds  Sønner  gennem  Adams  Slægt; 
men  Jesus  er  Faderens  enbaarne  i  Kødet  og  adskiller  sig 
som  saadan  fra  alle  andre  Mennesker.  Hans  Mission  er 
ogsaa  af  en  anden  Natur.  Han  er  Mægleren,  Forsoneren, 
Frelseren,  Menneskehedens  store  Konge.  Ved  hans  Ydelse 
kan  Herrens  evige  Plan  blive  fuldbragt  til  Fordel  for  alle 
Mennesker. 

Jesus  er  Konge,  Menneskenes  Konge;  men  hans  Rige  er 
ikke  vundet  genneim  Krig  og  Blodsudgydelse  eller  holdt 
sammen  ved  Gridskhed  og  Magtbegær.  Hans  Rige  hviler  paa 

Menneskets  Kærlighed  til  Gud  og  dets  Medmennesker.  Jor- 
diske Konger  er  ikke  mere  end  Tiggere  paa  (laden  i  dette 
Rige,  hvis  deres  Lydighed  mod  Herrens  Vilje  ikke  er  større. 

Sandheden  er  den  sande  Kristendoms  Gave  -  Sand- 

hed, som  udspringer  fra  Guds  Nærværelse,  haade  gennem 
taalmodig  Forskning  af  Naturens  ukendte  Riger  og  gennem 
Profeter,  der  taler,  eftersom  de  bliver  drevet  af  den  Hellig- 
aand.  AI  Sandhed,  svundne  Tiders,  Nutidens  og  Fremtidens, 
der  er  skabt  for  at  tjene  til  Menneskets  Lykke,  omfattes 
af  Jesu  Budskab,  Frelsensplanen,  der  er  givet  Menneske- 
heden. I  hans  Rige  er  Sandheden  »den  kosteligste  Skat«. 

De  kristne  maa  acceptere  Jesu  guddommelige  Herkomst 
og  Mission.  Kun  at  gøre  ham  til  en  Lærer  i  Etik  er  at  kors- 
fæste ham  paanv.  »Han  talte  som  en,  der  havde  Myndighed.« 
Hans  Kirke  maa  være  modtagelig  for  al  Sandhed  og  maa 
vise,  hvorledes  Sandheden  leder  til  Menneskets  daglige  og 
evige  Glæde  --  Hensigten  med  Menneskets  Tilværelse. 

I  Dag  kan  vi  fryde  os  i  vor  Kundskab  om  Frelsensplanen. 
Verden,  blind  for  den  fulde  Sandhed,  drukken  af  dens 
Ugudelighed,  hungrer  og  tørster  efter  med  Bestemthed  at 
vide,  at  Jesus  er  Kristus  og  at  forstaa  hans  Evangeliums 
Fylde.  Naar  Jesu  Vidnesbyrd  og  enkle  Erklæringer  til  Kai- 
fas og  Pilatus  bliver  accepteret  af  Menneskeheden,  vil  Fre- 
den komme  til  Jorden.  Dr.  John  A.  Widtsoe. 


Glem  ikke  at  bestille  SKANDINAVIENS  STJERNE 
for  næste  Aar.  Det  sker  enten  personligt  ved  Henvendelse 
til  Grenskontoret  eller  den  lokale  Korrespondent  —  eller 
ved  Indsendelse  af  Kr.  4,00  pr.  Aar  ■ —  til  Missions- 
kontoret,  Priorvej  12,  Postgiro   Nr.   33338. 

JOSEPH    SMITH. 


I  en  lille  Landsby  i  Venmont  fødtes  Profeten  Joseph  Smith 
åen  23.  December  for  139  Aar  siden.  Hans  Forældre  var 
jævne,  gudfrygtige  Mennesker,  og  i  denne  sunde  Atmosfære 
voksede  Profeten  op.  Mærkeligt  er  det  da  ikke,  at  han,  efter- 
som hans  Indsigt  forøgedes,  fandt  det  vanskeligere  og  van- 
skeligere at  forlige  Gudfrygtighed  med  sin  Samtids  stridende 
Trosbekendelser,  der  alle  gjorde  Krav  paa  den  Almægtiges 
Billigelse. 

Han  gik  til  Gud  for  af  ham  at  modtage  Hjælp,  Forklaring 
og  Vejledning,  og  blev  velsignet  med  et  Syn  og  et  Vidnes- 
byrd. Han  blev  et  Redskab  i  Guds  Hænder.  Gennem  ham 
blev  Sandhedens  kostelige  Gave  gengivet.  Han  fik  overdraget 
Præstedømmet  i  dets  Fylde.  Gennem  ham  blev  Genoprettel- 
sen af  Kristi  Kirke  paa  Jorden  fuldbyrdet.  Det  Budskab, 
han  modtog,  var  ikke  nyt;  han  erklærede  kun  paany  det 
gamle  og  evige  Budskab. 

Retfærdighedens  Fjende  saa  sit  uretmæssige  Herredømme 
over  Menneskenes  Sjæle  truet  af  denne  unge  Profets  Kald. 
Menneskene  blev  under  Indflydelse  af  daarlig  Inspiration 
ægget  til  at  bekæmpe  ham.  De  bagvaskede  og  bagtalte  ham. 
De  forbandede  ham  og  krænkede  ham  og  hans  Folk.  Og  til 
Slut  dræbte  de  ham. 

Men  det  store  Værk,  som  han  paabegyndte,  endte  ikke 
ved  hans  Død.  Det  fandt  snarere  nyt  Liv.  Og  i  Dag  fort- 
sætter det  mod  dets  herlige  Maal  og  Skæbne,  Menneske- 
hedens Frelse. 

I  denne  glædelige  Højtid,  naar  vi  udtrykker  vor  Taknem- 
lighed til  Gud  for  hans  store  Gave,  at  han  sendte  Kristus 
her  til  Jorden,  lad  os  da  erindre  og  ære  den  Sidste  Dages 
Profet,  hvis  Opgave  det  var  paany  at  forkynde  Menneskene 
den  store  Plan,  i  hvilken  Kristusgaven  er  Nøglen. 

Richard  S.  Bennett. 

Vi  har  modtaget  nedenstaaende  Hilsener  til  Søskende  i  An- 
ledning af  Julen  og  det  forestaaende  Nytaar.  Redaktionen  føjer 
sine  egne  til: 


Søndagsskolernes  Hoved- 
bestyrelse vil  gerne  gennem 
STJERNEN  ønske  Medarbej- 
dere, Medlemmerne  og  Ven- 
ner i  Søndagsskolerne  i  Den 
danske  Mission  en  rigtig  glæ- 
delig Jul  og  et  godt  og  vel- 
signet  Nytaar. 

Maatte  vi  opleve  den  Fred, 
som  vi  alle  inderligt  længes 
efter  i  Aaret  1945,  og  maatte 
vi  alle  staa  trofaste  i  den 
Pagt,  vi  har  sluttet  med 
Herren  og  udfylde  den  Plads, 
som  vi  er  kaldet  til,  med  Iver 
og  Flid.  Hjertelig  Tak  for 
godt  Samarbejde,  et  stort  og 
godt  Arbejde  er  udført.  Lad 
derfor  vore  fremtidige  Be- 
stræbelser  give  endnu  større 
Resultater  i  det  nye  Aar  til 
Glæde  og  Velsignelse  for  os 
alle. 

Carlos   E.  Andersen. 

De  bedste  Ønsker  om  en 
velsignet  og  glædelig  Jul 
samt  et  godt  Nytaar  sendes 
til  alle  Søskende  i  Danmark 
fra  Søskende  i  Hjørring 
Gren. 

Verner   H.    Andersen. 

Tak!  Alle,  som  viste  mig 
Opmærksomhed  paa  min  70- 
Aars  Dag,  bedes  venligst 
gennem  disse  Linier  modta- 
ge min  hjertelige  Tak  med 
Ønsket  om  en  god  Jul  og  et 
fredfyldt    Nytaar. 

Thorvald   Breqentoft. 

Til  Søskende  og  Venner     i 


Aalborg  Distrikt!  —  En  rig- 
tig glædelig  Jul  ønskes  Jer 
alle,  og  Tak  for  Aaret,  som 
nu  snart  rinder  ud.  Jeg  vil 
gerne  her  sige  Tak  for  den 
store  Støtte,  jeg  har  modta- 
get fra  Søskende  i  Distriktet. 
Tak  fordi  I  altid  har  mod- 
taget Præstedømmets  Med- 
lemmer som  Brødre,  naar  de 
besøgte  Jer  i  Kirkens  Ærin- 
de. Præstedømmet  er  mig  en 
meget  stor  Hjælp  i  mit  Ar- 
bejde, ja,  jeg  kan  sige,  at 
uden  dets  Medlemmer  gik  det 
ikke,  som  det  gaar  -  der- 
for lad  os  i  det  nye  Aar  sta- 
dig holde  sammen  som  en 
stor  Søskendeflok,  aldrig 
glemmende  Budene  og  i  Sær- 
deleshed Kærlighedens  store 
og  svære  Rud.  Vi  maa  huske, 
at  alt  for  mange  i  Verden  i 
Dag  lader  haant  om  dette 
Bud.    . 

Vær  aldrig  bange,  for  Frem- 
tiden, Herren  er  jo  med  os, 
saa  hvorfor  frygte?  Jeg  tror, 
at  Sommeren,  som  kommer, 
vil  bringe  glædeligt  Nyt, 
Herren    velsigne   os    alle. 

Henri]   Léjborg. 

Jeg  ønsker  alle  mine  ven- 
ner, kjendte  og  søskende  i 
Danmark  en  god  jul  og  et 
godt  nytt  år.  Må  Guds  velsig- 
nelser følle  oss  alle  i  frem- 
tiden. 

Kathinka  Bisjord, 
Oslo,   Norge. 


Gør  det  bekendt  over  Land  og  By,  Herren  har  talet  paany! 
Missionærmærkatet  paa  alle  Breve! 


201 


LANDET  RUNDT. 


Aalborg:  22.  Oktober  viedes 
Børge  Conrad  Klitgaard  til  Er- 
na Johanne  Nielsen.  Vielsen 
forrettedes  af  Distriktspræsi- 
dent  Henry   Løjborg. 

Aarhus-.  30.  September  blev 
Ældste  Gordon  Andersen  bor- 
gerligt viet  til  Frk.  Gerda  Ni- 
elsen. 

Den  29.  Oktober  døbtes  Pe- 
ter Christensen  Trust  af  Ældste 
Vilhelm  Pouelsen,  Haandspaa- 
læggelse  ved  Ældste  Frede 
Thomsen,  Inger  Svendsen  af 
Ældste  Frede  T>homs.en|,iHaands- 
paalæggelse  ved  Ældste  Lauritz 
Christiansen  og  Ingelise  Møller 
af  Ældste  Frede  Thomsen, 
Haandspaalæggelse  ved  Ældste 
Ældste  Ejnar  Nielsen. 

Esbjerg:  Den  1.  Oktober  døb- 
tes Jørgen  Alfred  Tanggaard 
Christensen  af  Missionspræsi- 
dent  Orson  B.  West,  Haands- 
paalæggelse  ved  Ældste  Niels 
Peter  Olsen,  Svend  Claudi  Ni- 
elsen af  Ældste  Villiam  Peder- 
sen, Haandspaalæggelse  ved 
Ældste  Ejnar  Nielsen. 

Den  1.  Oktober  ordineredes 
Finn  Jensen  til  Diakon  af  Mis- 
sionspræsident  Orson  B.  West 
og  Arne  Jensen  til  Diakon  af 
Ældste  Johannes  A.  Sørensen. 

København:  Den  14.  Oktober 
blev  Erna  Larsen  borgerligt 
viet  til  Herr  Kurt  Madsen. 

Den  15.  Oktober  døbtes  El- 
frieda  Caroline  Hansen  af  N. 
P.  Arendtsen,  Haandspaalæg- 
gelse ved  Grensforstander  Chr. 
Madsen. 

Den  22.  Oktober  døbtes 
Christine  Olsen  af  N.  P. 
Arendtsen,  Haandspaalæggelse 
ved  Grensforstander  Chr.  Mad- 
sen. 

Fredag  den  27.  Oktober  or- 
dineredes Alfred  Ingemann 
Hansen  til  Ældste  af  Missions- 
præsident   Orson    B.   West. 

Odense:  Søndag  den  22.  Ok- 
tober   ordineredes    Alving  An- 


dersen til  Ældste  af  Missions- 
præsident  Orson  B.  West. 

Alle  ovenstaaende  Søskende 
og  Venner  ønskes  hjertelig  til 
Lykke! 


Aalborg:  Sangkoret  er  nu 
startet  med  nyt  frisk  Initiativ 
under  Ledelse  af  Henry  Løj- 
borg. Der  er  stillet  Betingelser 
for  Optagelse  i  Koret,  bl.  a. 
Stemmeaf  prøvning. 

Skuespillet  »Joseph  Smith« 
(som  blev  skrevet  til  General- 
Konfereneen  i  Sommer)  blev 
opført  ved  en  vellykket  Fest, 
som  Missionærforeningen  hav- 
de arrangeret  d.  3.  November. 
Tilstede  ca.  100.  M.H.B. 

Aarhus:  Beferenten  af  Efter- 
aars-Konfencen  havde  desvær- 
re 'flemt  at  omtale  den  Ba- 
zar,  som  afsluttede  Konferen- 
cen. Den  overgik  langt  For- 
ventningerne baade  hvad  Mø- 
dedeltagelsen og  det  økonomi- 
ske Udbytte  angaar,  hvilket  vi- 
ser Søskendes  Ønske  om  at 
hjælpe  de  fattige.  Undskyld 
Forglemmelsen. 

Esbjerg:  Efteraarskonferen- 
cen  blev  imødeset  med  stor 
Spænding,  idet  den  for  første 
Gang  i  de  sidste  2 — 3  Aar  skul- 
de indledes  med  en  Koncert  af 
Esbjerg  Grens  Kor.  Lad  det 
med  det  samme  være  fastslaa- 
et,  at  Koncerten  blev  den  store 
Succes,  hvad  der  var  fortjent, 
idet  Medlemmerne  virkelig 
havde  slidt  i  det.  —  Efter  Kon- 
certen samledes  Koret  med 
Missionspræsidentparret  til  et 
festligt  Smørrebrødsbord  og 
muntert  Samvær. 

Lørdag  Aften  vistes  en  spæn- 
dende Film  og  ligeledes  en 
Film,  som  var  optaget  ved 
Ungdomsforeningens  Aabnings- 
fest  i  Aar.  Den  vakte  stor  Be- 
gejstring. 

Søndag  begyndte  med  Møde 
for  Præstedømmet  og  fortsatte 
med  Søndagsskolekonference, 
der  med  større  Deltagelse  end 

i  mange  Aur  virkelig  impone- 
rede, ikke  blot  i  Størrelse,  men 
ogsaa  ved  Børnenes  Dygtighed. 
Kvindelig  Hjælpeforening  og 
Ungdomsforeningen  fortsatte 
Mødet  med  hver  et  godt  og  af- 
vekslende Program. 

Søndag  Aften  holdtes  saa 
Gudstjeneste  med  Missionspræ- 
sidenten  som  Hovedtaler.  Han 
opfordrede  i  stærke  og  ydmy- 
ge Vendinger  Søskende  til  at 
være  trofaste  indtil  Enden.  Og- 
saa de  øvrige  Talere  bar  kraf- 
tige Vidnesbyrd  om  Kirkens 
Guddommelighed.  En  virkelig 
aandelig  Fest. 

Mandag  afsluttedes  Konfe- 
rencen med  en  vellvkket  Bazar. 
D.  N. 

København:  Grensforstander 
Chr,  Madsen  afløstes  \dlen  5. 
November  efter  4J  Aars  Funk- 
tion i  en  af  de  vanskeligste 
Perioder  i  Missionens  Historie. 
Han  og  hans  Baadgivere,  Jens 
P.  Hansen  og  Kai  Jørgensen 
blev  da  ogsaa  af  Søskende  hyl- 
dede   for    deres    gode    Inidsats 


ved   en  Fest   til  deres  Ære,  af- 
holdt den  27.  November. 

Som  Grensforstander  er  ind- 
sat Biehard  Gregersen  med 
Baadgiverne  Svend  Jensen  og 
Jørgen  Schmidt  og  Sekretæ- 
rerne Chr.  Basmussen  og  Anny 
Breum. 
Breum.  ./.  S. 

Missionærforeninf/en  har  som 
bebudet  i  sidste  Nr.  af  STJEB- 
NEN  udsendt  et  Julekort,  der 
sælges  til  Fordel  for  Forenin- 
gen. Det  maa  straks  siges,  at 
det  var  en  glædelig  Overra- 
skelse at  se  Resultatet  af  dette 
det  første  Forsøg  i  denne  Bet- 
ning:  det  er  et  i  alle  Maader 
smukt  Kort,  som  Foreningeti 
kan  være  stolt  af  og  Søskende 
glade  for  at  kunne  benytte.  — ■ 
Desværre  —  eller  heldigvis  — ■ 
ser  det  ud  til,  at  alle  Kort  vil 
være  solgte  inden  Jul,  saa  at 
de,  der  kommer  i  sidste  Øje- 
blik risikerer  ingen  at  kunne 
faa.  Vær  derfor  saa  klog  dt 
sikre    Dem    i    Tide!    (Pris    pr. 


Stk.  10  Øre.) 


J.  S. 


NY    APOSTEL, 

MARK  E.  PETERSEN  -  født  af  danske  Forældre. 


Den  nye  Apostel  er  Søn  af  Christian  Petersen  og  hans  Hustru 
Christine,  født  Andersen.  Begge  disse  havde  tilsluttet  sig  Kir- 
ken i  Danmark,  var  rejst  til  Amerika  og  lærte  der  hinanden  at 
kende.  Desværre  har  vi  ikke  nøjere  Oplysninger  om  Forældre- 
ne, men  maaske  kan  nogle  af  Læserne  hjælpe  os  hermed? 

Mark  E.  Petersen  begyndte  sin  Løbebane  som  Avisdreng.  Han 
blev  født  i  Salt  Lake  City  i  November  1900.  Hans  Arbejde  som 
Avisdreng  førte  til  hans  nuværende  borgerlige  Erhverv,  idet 
han  efter  sin  Mission  i  Aarene  1920  til  22  til  Kanada  blev  Jour- 
nalist ved  Kirkens  Blad  »Deseret  News«.  Fra  denne  Stilling  steg 
han  hurtigt  i  Graderne,  indtil  han  i  1941  blev  Chefredaktør. 

Men  det  er  ikke  alene  paa  denne  Mande,  at  hans  Dygtighed 
og  store  Energi  er  blevet  værdsat:  Allerede  som  ganske  ung 
gjorde  han  sig  bemærket  ved  sin  store  kirkelige  Indsigt  og 
blev  benyttet  som  Lærer  i  Præstedømmet  i  sit  Ward.  Indtil  sin 
Kaldelse  til  Apostel  var  han  Baadgiver  i  sin  Grens  Forstander- 
skab  og  Bestyrelsesmedlem   i  Utah  genealogiske  Forening. 

Beferaterne  fra  Utah  fortæller,  at  Broder  Petersen  er  meget 
afholdt  for  sit  elskværdige  Væsen  og  sin  store  Dygtighed.  Vi  kan 
kun  være  glade  og  stolte  af  at  se  ham  paa  den  store  og  ansvars- 
fulde Post. 

SØNDAGSSKOLEN 

Januar  1945. 


NADVERVERS 
Vor  Frelser  gav  sit  Legem  hen 
for  hver  en  Søster,  Broder,  Ven. 
Saa  vi  formedelst  det,  Han  led 
kan  indgaa  til  Hans  Herlighed. 


KORLEKTIER 

1.  Søndag.  For  Børn  under  10  Aar 

Profeten  Joseph  Smith  sagde:  Mennesket  er  til  for  at  nyde 

Glæde. 

2.  Søndag.  For  Børn  over  JO  Aar 

Pagtens  Bog,  29.  Kap.  6.  Vers:  Som  der  er  skrevet:  Hvad 
som  helst  I  beder  om  med  Tro,  forenede  i  Bønnen  efter  min 
Befaling,  det  skal  I  faa. 

3.  Søndag.  Junior  Klassen 

Moronis  Bog,  8.  Kap.  15.  Vers:  Thi  det  er  en  skrækkelig 
Ugudelighed  at  tro,  at  Gud  vil  frelse  eet  Barn  formedelst 
Daab,  og  at  et  andet  skal  omkomme,  fordi  det  ikke  er  døbt. 

4.  Søndag.  Senior  Klassen 

Pagtens  Bog,  33.  Kap.  10.  Vers:  Thi  se,  jeg  er  med  Jer. 
Ja,  oplad  Jeres  Mund,  saa  skal  den  fyldes,  og  sig:  Omvend 
Jer,  omvend  Jer,  bered  Herrens  Vej  og  gør  Hans  Stier  rette,  thi 
Himmeriges  Rige  er  nær. 

C.  E.  A. 

Bibelcitater    1 ,00 

Bikubepigernes  Haandbog  1,50 

Den  kostelige  Perle  0,75 

Evangeliets  sande  Grundsætninger  0,50 

Hvad  er  Mormonismen? 0,25 

Joseph  Smiths  Levnedsløb   4,00 

Mormons  Bog   1,50 

Ny  Aabenbaring  1,75 

Salmebog   (Læder  med  Guldtryk)    2,50 

Salmebog  sort  eller  brun  2,00 

Hylster  til  Salmebog  0,20 

Trosartiklerne  3,00 

Sandheden  om  Mormonerne   1,25 

Svensk   Korbog    2,50 

Norsk  Korbog 4,00 

Ældsternes  Vejleder  0,50 

Skandinaviens  Stjerne  indbundet  Aargang  1938  3,00 

Skandinaviens  Stjerne  indbundet  Aargang  1941  6,00 

Skandinaviens  Stjerne  indbundet  Aargang  1943  6,00 

Mindeheftet  for  Joseph  Smith  1,00 

Mindekortet  med  Relieffet  0,25 

Missionærforeningens   Julekort    0,10 


SKANDINAVIENS  STJERNE,  Organ  for  Den  danske  Mission  af 
Jesu  Kristi  Kirke  af  Sidste  Dages  Hellige,  udkommer  een  Gang  maanedl. 
Ansvarshavende  Redaktør:  Orson  B.   West,    Priorvej    12,    København  F. 

»Cicero«  Kbhvn.  N. 


